《破窗风雨图》
元代·牛谅

风雨东南接漏天，客窗吹破碧纱烟。
十年世事关心曲，一片秋声到枕前。
花落不妨尊有酒，客来未觉坐无毡。
老予曾觅苏端隐，藜杖春泥绿水边。

作者简介：初山东东平人，寓居吴兴，字士良。洪武元年举秀才。为翰林典簿，奉使安南。六年，累迁至礼部尚书，参预制定明代礼仪制度。后以不称职罢。有《尚友斋集》。